**Usability test plan**

**Gjennomført av:** Bahaa Yehya, Fereidoun Taheri, Joakim Rauhala Aaen, Robert Strand, Truls Fabian Østlie

**Hva skal testes:**

**- Navigasjon:** Test navigasjonen på nettsiden for å sikre at den er intuitiv og brukervennlig. Sjekk bla om brukerne enkelt kan finne informasjon om medlemskapstilbud og booking av arbeidsstasjoner.

**- Utfylling:** Test utfylling av skjemaer, for eksempel der man skal registrere seg som medlem eller for å booke en arbeidsstasjon. Sjekk om skjemaene er enkle å forstå og fylle ut, og om brukerne kan fullføre prosessen uten problemer.

**- Responsivt design:** Nettsiden bør på ulike enheter og skjermstørrelser for å sikre at den ser bra ut og fungerer korrekt på alt fra stasjonære datamaskiner til mobiltelefoner.

- Tydelighet og lesbarhet: Sjekke om teksten på nettsiden er tydelig og lett å lese. Vi må også vurdere om bildene og grafikken er relevante og om de bidrar til å forbedre brukeropplevelsen.

**- Bookingprosess:** Test hele bookingprosessen fra start til slutt for å sikre at den er enkel og går utføres som den skal. Test om brukerne kan velge ønsket dato, tidspunkt og arbeidsstasjon uten problemer.

**- Feilhåndtering:** Test hvordan nettsiden håndterer feil og ugyldig inndata. Sjekk om brukerne får tydelige feilmeldinger og veiledning om hvordan de kan rette opp eventuelle feil.

**- Lastetid:** Test lastetiden på nettsiden for å sikre at den laster raskt og effektivt, selv på tregere internettforbindelser.

**Hvorfor gjør vi disse testene:**

Ved å teste navigasjon, utfylling av skjemaer og designet for å gjøre nettsiden mer brukervennlig, kan vi gjøre opplevelsen bedre for brukerne. Dette kan få dem til å like nettsiden mer og bruke den oftere. Hvis nettsiden er enkel å bruke og har en problemfri bookingprosess, kan flere bli engasjert og besøke og booke mer på nettsiden. Dessuten kan en rask og enkel bookingprosess og rask lasting av sider få flere til å fullføre handlinger som å melde seg inn eller booke en plass. Til slutt, hvis nettsiden fungerer bra på forskjellige enheter og klarer å takle feil på en god måte, kan dette bygge opp tilliten til nettsiden og gjøre USNStart Coworking Space mer populær.

**Fordeler med disse testene:**

-Forbedret kvalitet: Ved å teste sikrer vi at systemet fungerer som forventet og oppfyller kravene til kvalitet og ytelse.

-Bedre brukeropplevelse: Ved å identifisere og løse brukerproblemer forbedrer testingen brukeropplevelsen og øker tilfredsheten til brukerne.

-Redusert risiko: Gjennom testing reduserer vi risikoen for feil og problemer i produksjonsmiljøet. Da reduserer vi tap av produktivitet, omdømme eller økonomiske tap.

-Tids- og kostnadsbesparelser: Ved å tidlig identifisere og løse problemer gjennom testing kan vi blant annet redusere behovet for omfattende feilretting senere i utviklingsprosessen, noe som sparer oss mye tid og kostnader.

**Risikoene ved å ikke ta slike tester:**

**-Feil og problemer i produksjon:** Utestet programvare kan inneholde skjulte feil eller mangler som fører til problemer i produksjonsmiljøet.

**-Dårlig brukeropplevelse:** Utestet programvare kan resultere i en dårlig brukeropplevelse, noe som kan føre til misfornøyde brukere og potensialt tap av kunder.

**-Sikkerhetsrisiko:** Manglende testing av sikkerhetsaspekter kan føre til sårbarheter i programvaren som kan utnyttes av uautoriserte brukere, noe som kan føre til datalekkasjer eller andre sikkerhetsbrudd.

**-Tap av omdømme og tillit:** Problemer med programvaren som oppstår i produksjonsmiljøet kan føre til tap av tillit og omdømme for oss som står bak programvaren.

**Mål med brukertesten:**

* Evaluer brukervennlighet
* Identifisere utfordringer og problemer
* Samle inn brukerens perspektiv
* Validere designvalg.
* Identifisere områder for forbedring

Dersom vi klarer å oppnå disse målene vil vi med større sikkerhet sikre at nettsiden oppfyller brukernes behov og forventninger på best mulig måte, og gir grunnlag for hva vi eventuelt kan forbedre videre.

**Hypoteser som blir testet:**

**Vi har noen hypoteser som blir testet under brukertesten:**

**Vår brukervennlighetshypotese:** At nettsiden vil være intuitiv og enkel å bruke for potensielle medlemmer.

**Effektivitets hypotese:** At effektiviteten er såpass smidig og at bookingprosessen er såpass problemfri at konverteringsfrekvensen øker

**Designhypotese:** At designvalgene som er gjort under utviklingen av nettsiden vil være intuitive og forståelige for brukerne, og dermed vil gi en god brukeropplevelse.

**Tilbakemeldingshypotese:** At ved å samle inn tilbakemeldinger direkte fra målgruppen gjennom brukertestene, vil man få innsikt i brukernes behov, preferanser og forventninger til nettsiden, noe som vi kan bruke til å forbedre den før den endelige lanseringen.

**Deltakere:**

Antall: Det er fem deltakere som blir brukt i eksperimentet. De er vanlige studenter og er derfor i målgruppen.

Krav: Alle må eie sin egen smartphone og laptop.

**Hvordan følge med på testen?**

Skjermdeling og opptak: Under brukertestene kan vi bruke programvare som lar oss dele skjermen, slik at vi kan følge med på hva deltakerne gjør i sanntid. Vi kan også ta opp disse øktene for å se dem senere og analysere dem mer detaljert da.

Observasjon: Vi kan også observere deltakerne mens de bruker nettsiden og utfører oppgavene vi har gitt dem. Vi tar notater på hva slags reaksjoner de viser, og om de støter på noen problemer underveis.

**Hva slags oppgaver skal brukerne gjøre:**

**Navigasjonstester:** Be deltakerne om å finne spesifikke sider eller funksjoner på nettsiden, for eksempel informasjon om medlemskapstilbud eller kontaktinformasjon.

**Oppgaver med skjemafylling:** Be deltakerne om å utføre oppgaver som å registrere seg som medlem eller legge inn kontaktinformasjon.

**Hvem har ansvar for hva?**

Observatør: En fra teamet vårt vil fungere som observatør og vil følge deltakerne under testene ved å observere og ta notater om deres atferd, reaksjoner og hvilke problemer de eventuelt møter på.

Teknisk støtte: Vi trenger også en som kan bidra med teknisk støtte i tilfelle det skulle oppstå tekniske problemer under testene. Hovedansvaret til vedkomne er å sikre at testene gjennomføres uten tekniske hindringer som kan påvirke resultatene.

**Lokasjon:**

Testene vil ta plass der hvor deltakerne måtte befinne seg, eks hjemme

**Rapport Brukertest:**

Sluttrapport for Brukertest av USNStart Coworking Space-nettsiden

Dato: 19.04.2023

Gjennomført av: Bahaa Yehya, Fereidoun Taheri, Joakim Rauhala Aaen, Robert Strand, Truls Fabian Østlie

**Introduksjon:**

Denne sluttrapporten gir gruppen vår en oppsummering av resultatene fra brukertestene vi har utført angående USNStart Coworking Space-nettsiden. Formålet med testene var å evaluere brukervennligheten og funksjonaliteten til nettsiden, samt identifisere eventuelle problemer eller utfordringer brukerne møtte på underveis.

**Metode:**

Testene ble gjennomført ved hjelp av en kombinasjon av skjermdeling og observasjon. Deltakerne ble bedt om å utføre ulike oppgaver på nettsiden, de ble observert underveis.

**Resultater:**

Navigasjon: De fleste deltakerne klarte å finne informasjonen de lette etter, men noen hadde problemer med å navigere tilbake til hovedmenyen etter å ha besøkt en undermeny.

Skjemafylling: Deltakerne hadde generelt sett få problemer med å fylle ut skjemaene på nettsiden, men noen fant instruksjonene uklare og hadde vanskeligheter med å velge riktig alternativ.

Responsivt design: Nettsiden fungerte bra på ulike enheter og skjermstørrelser, men noen deltakere opplevde at tekst og bilder ble kuttet av på mindre skjermer.

Bookingprosess: Flere deltakere opplevde problemer med å fullføre bookingprosessen på grunn av tekniske feil og uklare instruksjoner.

Feilhåndtering: Nettsiden ga generelt sett tydelige feilmeldinger når noe gikk galt, men noen deltakere hadde problemer med å forstå hva de skulle gjøre for å rette opp feilen.

**Konklusjon:**

Samlet sett indikerer resultatene at USNStart Coworking Space-nettsiden har noen sterke sider, men også områder som kan forbedres for å bedre brukeropplevelsen. Forslag til forbedringer inkluderer tydeligere navigasjon, klarere instruksjoner i skjemaene, og bedre feilhåndtering under bookingprosessen.

**Anbefalinger:**

Basert på resultatene fra testene, anbefales det at USNStart Coworking Space-nettsiden gjennomgår en grundig gjennomgang og revisjon for å adressere identifiserte problemer og forbedringsmuligheter. Dette kan blant annet inkludere endringer i navigasjonsstrukturen, forbedring av skjemaer og instruksjoner, og implementering av bedre feilhåndteringsteknikker.

**Videre arbeid:**

Det anbefales også at vi skal gjennomføre ytterligere brukertester etter at endringene er implementert for å teste ut og validere effektiviteten av forbedringene og sikre at nettsiden oppfyller brukernes behov og forventninger.